ประกาศกรมสรรพสามิตเรื่อง หลักเกณฑ์และวิธีการเกี่ยวกับการขออนุญาตการออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัดยาเส้นหรือยาสูบเข้ามาในหรือส่งออกไปนอกราชอาณาจักร(ฉบับที่๕)[๑] เพื่อให้หลักเกณฑ์และวิธีการเกี่ยวกับการขออนุญาตการออกใบอนุญาต และเงื่อนไข ว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักร สอดคล้องกับระบบพิธีการศุลกากรส่งออกทางอิเล็กทรอนิกส์แบบไร้เอกสาร(e-Export) อาศัยอำนาจตามความในมาตรา ๒๗ แห่งพระราชบัญญัติยาสูบ พ.ศ. ๒๕๐๙ อธิบดีกรมสรรพสามิตจึงกำหนดหลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักรไว้ ดังต่อไปนี้ข้อ ๑ ให้ยกเลิกความในข้อ ๕.๔ แห่งประกาศกรมสรรพสามิตเรื่อง หลักเกณฑ์ และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักร ลงวันที่๑๗ มกราคม พ.ศ. ๒๕๓๙ ซึ่งแก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร(ฉบับที่ ๔) ลงวันที่ ๒๖ กรกฎาคม พ.ศ. ๒๕๔๕และให้ใช้ความต่อไปนี้แทน๕.๔ ในกรณีที่ได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบออกไปนอกราชอาณาจักรผู้ได้รับอนุญาตจะต้องส่งออกไปภายในกำหนดเวลาที่ระบุไว้ในใบอนุญาต และเมื่อส่งออกไปนอกราชอาณาจักรแล้วให้ผู้ได้รับอนุญาตดำเนินการดังนี้๕.๔.๑กรณีการส่งออกโดยใช้ระบบพิธีการศุลกากรส่งออกทางอิเล็กทรอนิกส์แบบไร้เอกสาร (e-Export) ให้นำหนังสือรับรองการส่งออกของผู้ได้รับอนุญาตส่งออกตามแบบที่อธิบดีกำหนดส่งให้เจ้าพนักงานที่ได้รับมอบหมายจากอธิบดีณ กรมสรรพสามิตภายใน ๓๐ วันนับแต่วันที่ส่งออกไปนอกราชอาณาจักร เพื่อแสดงว่าเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ ได้ถูกส่งออกไปนอกราชอาณาจักรแล้ว๕.๔.๒กรณีการส่งออกโดยใช้ระบบพิธีการทางศุลกากร ให้นำหนังสือรับรองการส่งออกของผู้ได้รับอนุญาตส่งออกตามแบบที่อธิบดีกำหนดพร้อมด้วยใบขนสินค้าขาออกซึ่งได้รับการลงชื่อรับรองจากเจ้าพนักงานศุลกากรแล้ว ส่งให้เจ้าพนักงานที่ได้รับมอบหมายจากอธิบดีณ กรมสรรพสามิต ภายใน ๓๐ วัน นับแต่วันที่ส่งออกไปนอกราชอาณาจักร เพื่อแสดงว่าเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ ได้ถูกส่งออกไปนอกราชอาณาจักรแล้วถ้าผู้ได้รับอนุญาตมิได้ส่งออกไปภายในกำหนดเวลาที่ระบุไว้ในใบอนุญาตให้ถือว่าใบอนุญาตได้ถูกยกเลิกไปโดยปริยายข้อ ๒ การใช้แบบสำ หรับการส่งออกโดยใช้ระบบพิธีการศุลกากรส่งออกทางอิเล็กทรอนิกส์(e-Export) และระบบพิธีการทางศุลกากร ให้ใช้แบบท้ายประกาศดังนี้(๑) การขออนุญาตส่งออกไปนอกราชอาณาจักร ซึ่งเมล็ดพันธุ์ยาสูบ ต้นยาสูบ ใบยายาอัดหรือส่งออกไปนอกราชอาณาจักร ซึ่งยาเส้นหรือยาสูบที่ผลิตในราชอาณาจักร ตามมาตรา๒๗แห่งพระราชบัญญัติยาสูบ พ.ศ. ๒๕๐๙ ให้ใช้แบบ ย.ส. ๐๑-๐๕(๒) การขออนุญาตส่งยาเส้นหรือยาสูบที่ผลิตในต่างประเทศออกไปนอกราชอาณาจักรตามมาตรา๒๗ แห่งพระราชบัญญัติยาสูบ พ.ศ. ๒๕๐๙ ให้ใช้แบบ ย.ส. ๐๑-๐๖/๒(๓) หนังสือแสดงรายละเอียดการส่งยาเส้นหรือยาสูบออกไปขายนอกราชอาณาจักรตามมาตรา๒๗ โดยไม่ต้องปิดแสตมป์ยาสูบ ตามมาตรา ๑๘ แห่งพระราชบัญญัติยาสูบ พ.ศ. ๒๕๐๙ให้ใช้แบบ ย.ส. ๐๑-๐๗ข้อ ๓ บรรดาแบบที่กรมสรรพสามิตกำหนดให้ใช้ตามประกาศว่าด้วยหลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักรก่อนวันที่ประกาศนี้ใช้บังคับให้ใช้ได้ต่อไปเท่าที่ไม่ขัดหรือแย้งกับแบบท้ายประกาศนี้ข้อ ๔ ประกาศนี้ให้ใช้บังคับตั้งแต่วันที่ ๑ กรกฎาคมพ.ศ. ๒๕๕๐ เป็นต้นไปประกาศ ณวันที่ ๑๑ กรกฎาคม พ.ศ. ๒๕๕๐วิสุทธิ์ศรีสุพรรณอธิบดีกรมสรรพสามิต[เอกสารแนบท้าย]๑.แบบการขออนุญาตนำเข้ามาในหรือส่งออกไปนอกราชอาณาจักรซึ่งเมล็ดพันธุ์ยาสูบ ต้นยาสูบใบยา ยาอัด หรือส่งออกไปนอกราชอาณาจักรซึ่งยาเส้นหรือยาสูบที่ผลิตในราชอาณาจักร(ย.ส. ๐๑-๐๕)๒.แบบการขออนุญาตส่งยาเส้น/ยาสูบที่ผลิตในต่างประเทศออกไปนอกราชอาณาจักร ตามมาตรา ๒๗แห่งพระราชบัญญัติสูบ พ.ศ. ๒๕๐๙ (ย.ส. ๐๑-๐๖/๒)๓.แบบหนังสือแสดงรายละเอียดการส่งยาเส้นหรือยาสูบออกไปขายนอกราชอาณาจักรตามมาตรา ๒๗โดยไม่ต้องปิดแสตมป์ยาสูบตามมาตรา ๑๘ แห่งพระราชบัญญัติยาสูบ พ.ศ. ๒๕๐๙ (ย.ส. ๐๑-๐๗)(ดูข้อมูลจากภาพกฎหมาย)วัชศักดิ์/จัดทำ๒๘ สิงหาคม ๒๕๕๐ศิรวัชร์/ปรับปรุง๒๑ มกราคม ๒๕๖๒[๑]ราชกิจจานุเบกษา เล่ม ๑๒๔/ตอนพิเศษ ๑๐๐ ง/หน้า ๑๐/๒๑ สิงหาคม ๒๕๕๐